NETFLIXOVA DOKUMENTARNA SERIJA
Naša životinjska porodica.
Pametni.
Brižni.
Što više upoznajemo naše divlje rođake…
sve više shvaćamo koliko su nevjerojatni.
Čovjekoliki majmuni nisu samo svladali igru preživljavanja,
postavili su nova pravila za nju.
ČOVJEKOLIKI MAJMUNI
Džungla.
Kolijevka porodice čovjekolikih majmuna
i teritorij svih divljih majmuna današnjice.
I mjesto gdje ovaj mladunac,
star nepune dvije godine,
uči vještine preživljavanja.
On je obična čimpanza,
naš najbliži životinjski rođak.
Sve što otkrije nadolazećih mjeseci
oblikovat će ostatak njegova života.
Budući da živi u zajednici koja broji više od 150 čimpanza,
ne treba previše strahovati od drugih životinja.
Najveće izazove pred njega će staviti vlastita vrsta.
Poput nas,
čimpanze imaju različite osobnosti.
Mora naučiti kome smije vjerovati.
Mamine prijateljice brižne su i pune podrške.
Stariji mladunci zabavno su društvo.
Najveći su mu razlog za brigu odrasli mužjaci.
Ova su dva starija mužjaka nerazvojna,
i oduvijek su dobri prema njemu.
No ovaj je…
nasilnik.
Pokušava steći društveni status
kroz kampanju zastrašivanja.
Čimpanzama je nasilje dio života.
No te bitke za prevlast nisu puko divljaštvo.
Ovaj mladunac upravo će gledati nešto upečatljivo.
Obojica starijih mužjaka manja su od nasilnika.
Bez obzira na to,
odbijaju se pokoriti.
Nasilnik je prejak, stoga se prvi mužjak povlači.
Međutim, ulijeće njegov kompić.
I sad se prvi mužjak vratio.
Nasilnik ne može protiv obojice.
Mora pobjeći dok još može.
Jedan od njih dvojice je ozlijeđen.
Ali neće morati trpjeti sam.
U ovom životinjskom društvu…
nije nužno biti najveći ili najagresivniji.
Samo morate imati
prijatelje.
Što ima više saveznika, to bolje.
Ali kako će ih steći
ovisi o njegovoj osobnosti.
Mladunče si samostalno kroji put
prema prihvaćanju u majmunsku obitelj.
Obitelj koja uključuje najnaprednije životinje na svijetu.
Prvo, tu su veliki čovjekoliki majmuni.
Čimpanza,
bonobo,
tri vrste orangutana,
dvije vrste gorila
i jedna vrsta čovjeka.
Svi dijelimo neka specifična obilježja.
Zahvaljujući posebnim ramenima,
možemo se objesiti rukama o granu
i doseći voće na krajevima grana.
I možemo se ljuljati.
Nijedan afrički ili azijski majmun ne može ovo.
Rep ne doprinosi ravnoteži kod ljuljanja, stoga ga čovjekoliki majmuni nemaju.
Giboni su pravi kraljevi brahijacije.
Tzv. mali čovjekoliki majmuni,
u azijskim džunglama živi najmanje 18 vrsta gibona.
Prosječne su veličine za majmune i vrlo okretni.
Čovjekoliki majmuni imaju veći mozak i stas od drugih.
A veliki čovjekoliki majmuni otišli su korak dalje po pitanju stasa,
što može biti problem.
SEPILOK MALEZIJA
Orangutani su najveće životinje koje žive na stablima.
Zreli mužjaci teže oko 77 kilograma,
približno kao odrastao čovjek.
Zamislite da vaš tata radi ovo.
Ovaj mladi orangutan još usavršava penjačku tehniku.
Orangutani su se razvijali usporedno s tigrovima,
stoga su razvili jedinstvenu metodu da se klone tla.
Skokovi s motkom ne iziskuju mnogo snage
i posebno su učinkoviti za ove teškaše.
No veranje ovim divovima džungle
mnogo je napornije i opasnije.
Ova su stabla viša od zgrade s 20 katova.
A najbolje je voće
vrlo često prvi vrhu krošnje.
Čak i orangutani griješe.
Mnogi imaju zarasle prijelome,
baštinu prethodnih padova.
Ali orangutani su dobri učenici.
Ne samo da pamte gdje se nalazi najbolja hrana,
već izrađuju 3D mentalne mape najsigurnijih ruta do nje.
Snaga uma faktor je koji čini razliku.
A kad je upregnuta na suradnju,
rezultat je impresivan.
Mama i mladunče slijede grupu muških čimpanza.
Traže hranu.
Ali ovo nije uobičajeni lovački pohod.
Čimpanze uživaju u mesu.
Sadrži hranjive tvari koje nisu prisutne u njihovoj vegetarijanskoj prehrani.
Mama i mladunče nadaju se dijelu ulova.
Crvene kolobuse teško je uhvatiti.
Ali suradnjom,
čimpanze si povećavaju izglede.
Ova su dvojica blokeri.
Zadaća im je zatvoriti rute za bijeg.
Treći postavlja zasjedu.
Sad lovac može krenuti.
Ovakav izuzetni timski rad
ima uspješnost od 80 posto,
višu od bilo koje velike mačke.
No ove su čimpanze toliko produktivni lovci
da su desetkovali lokalnu populaciju majmuna.
Ljudi nisu jedini primati sposobni za pretjerivanje.
U nestašici mesa,
ono postaje još dragocjenije.
Tko ga nema, mora prositi.
I mora to učiniti pristojno.
Meso je više od hrane.
Ono je društvena valuta.
Razvijanje u dobroga lovca
jedan je način za uspon na društvenoj ljestvici.
Uspjeh muških majmuna često ovisi
o njegovoj sposobnosti osiguravanja egzistencije.
KHAO YAI TAJLAND
Bjeloruki giboni.
Kao mnogi od nas, žive u parovima.
Svaki dan pjevaju si ljubavne pjesme.
Ali kao što znamo,
veze znaju biti…
komplicirane.
Tamni četverogodišnjak
i njegov svijetao stariji brat.
Nedavno su izgubili tatu.
Zbog njega.
Kod mnogih životinja,
novi očusi zanemaruju, maltretiraju,
čak i ubijaju naslijeđene mladunce
kako bi podigli vlastite.
Ali trenutačno,
ova braća trebaju pomoć,
a njihov očuh jedina je opcija.
U ovo doba godine rijetka su stabla već rodila.
Samo je jedno takvo dostupno.
Na rubu njihova teritorija,
tik do neprijatelja.
Obitelj pristupa oprezno.
Mužjak iz susjedne skupine.
Blokira im put.
Očuh pokušava zastrašiti neprijatelja glasanjem.
Ali njegov susjed ne uzmiče.
Očuh napada.
Neprijatelja hvata panika.
Očuh se približava.
Riskira konačnim, očajničkim napadom.
Očuh je osigurao spasonosni obrok za svoju novu obitelj.
Možda ipak nije tako loš.
Giboni često pokazuju iznenađujuću nježnost prema posvojenim mladuncima.
Tko zna?
Jednog će dana možda on trebati njih.
Isplati se razmišljati dugoročno.
Većina čovjekolikih majmuna doživi duboke četrdesete.
A obiteljski život može se zakomplicirati.
Pogotovo za najveće čovjekolike majmune.
Planinski gorila.
Ovaj je srebrnoleđi,
glava svoje obitelji.
A ta je obitelj nesvakidašnja.
Četiri žene,
tri adolescenta,
dva dojenčeta
i mrzovoljni djed.
Tata je frajer od 200 kilograma
naoružan ogromnim očnjacima.
Međutim, zapravo je nježni div,
gotovo stopostotni vegetarijanac.
U ovoj šumi to je lakši izbor.
Ako ste gladni,
morate samo posegnuti.
Kao da živite u zdjeli salate.
Ali kad jedete ovoliko povrća,
trebate vremena da ga probavite.
Planinski gorile odmaraju se barem trećinu dana.
Ili barem pokušavaju.
Muhe su napasne,
a djeca su još gora.
Iako odaje dojam štemera,
tata je zapravo dušica.
No s vremena na vrijeme,
mora se boriti za ono što voli.
A tad veličina
postaje presudna.
Suparnik…
i njegova četa.
Tati je mnogo toga na kocki.
Mogu mu ukrasti žene
i ubiti djecu.
Čak bi mogao izgubiti vlastiti život.
Ponekad je demonstracija snage dovoljna da neprijatelji odustanu.
Tata ih pokušava otjerati.
Ali suparnik ima pojačanje.
Čitavu njegovu obitelj.
Suparnik napada.
Tata ne smije pokazivati slabost.
Suparnik se povlači.
Tata se može vratiti voljenoj obitelji.
Ljubav najbolje izražena dodirom.
Dotjerivanje je vezivno tkivo društva čovjekolikih majmuna.
Može se trampiti za prijateljstvo
i usluge.
Dotjerivanje se obavlja izuzetno nježno i pažljivo
te izaziva navalu hormona sreće.
Čovjekoliki majmuni čeznu za prisnošću koja se pritom stvara.
Stoga iznenađuje da jedna vrsta čovjekolikih majmuna
većinu života provede sama.
GUNUNG PALUNG INDONEZIJA
Bornejski orangutan.
Samo potpuno zreli mužjaci
imaju ove široke mišićne obraze.
Smatra se da pomažu usmjeriti dalekosežno glasanje.
Obraća se drugim orangutanima
razasutima po šumi.
Neki smatraju da su orangutani prije živjeli bliže jedni drugima,
poput gorila.
Ovi mužjaci širokih obraza
čuvaju malu skupinu ženki, baš kao što to rade srebrnoleđi.
A onda se prije otprilike četiri milijuna godina promijenila klima.
Stabla više nisu rađala svake godine.
Mnoge su se životinje suočile s glađu.
U potrazi za hranom,
orangutanske obitelji razdvojile su se
i raspršile.
Sad žive sami.
Iako, ne u potpunosti.
Ovo mladunče staro je samo mjesec dana.
Ostat će uz mamu osam godina.
Među čovjekolikim majmunima samo mi imamo duže djetinjstvo.
Prenošenje svih tajni preživljavanja dugotrajan je proces.
Koje cvjetove smije jesti.
Kako izvući termite iz trulog drveta.
I gdje naći plodna stabla
u teškim vremenima.
Nema odgovora na mužjakov zov.
Mogu proći dani, čak i tjedni,
da ne sretne drugog orangutana.
Nitko ne zna kako se osjeća.
No možda povremeno,
negdje iz dubine svoga majmunskoga DNK,
poželi osjetiti dodir pripadnika svoje vrste.
Međutim, postoje trenuci
kad čak i najdruštveniji čovjekoliki majmuni radije biraju biti sami.
Danas su mama i mladunče pronašli malo mira i tišine
blizu ruba svoga teritorija.
Daleko od stresova tipičnih za zajednicu čimpanza.
Granična ophodnja.
Mužjaci iz susjedne skupine.
Na oprezu.
Tihi.
Na zadatku su, žele osvojiti nova plodna stabla.
I spremni su ubiti za to.
Dojenčad nije pošteđena.
Mama zna da nešto nije u redu.
Najbolje je biti tiho.
Za dlaku.
Kod čimpanza ratovi su jednako zastupljeni kao i kod ljudi.
Ali nisu svi naši najbliži rođaci tako nasilni.
Preko rijeke Kongo živi čovjekoliki majmun
s kojim dijelimo gotovo 99 posto DNK.
WAMBA DEMOKRATSKA REPUBLIKA KONGO
Poput čimpanza,
bonobo majmuni žive u velikim zajednicama.
Njihovi mužjaci također koriste demonstracije snage za zastrašivanje.
Ovaj stvarno pretjeruje u razmetanju.
I ženkama je to dozlogrdilo.
Ženke bonoba stvaraju čvršća savezništva od mužjaka.
I to im daje moć.
Za razliku od ženki kod čimpanza,
nad njima mužjaci ne dominiraju.
Ovo će mladunče bonoba od nasilnika štititi njegova mama.
I vjerojatno nikad neće iskusiti rat.
Sastanci zajednica bonoba gotovo uvijek prolaze mirno.
Mnogo se razlikuju od čimpanza.
Nitko ne zna zašto.
Ovo će se mladunče čimpanze za odrastanja
suočiti s opasnostima o kakvima bonobi ne moraju misliti.
Ali kao pravi čovjekoliki majmun,
daje sve od sebe.
Tko zna?
Ovo bi mogao biti početak divnoga prijateljstva
koje će trajati desetljećima.
Ali njihova budućnost
i budućnost čitave porodice
u rukama je
najmoćnijih čovjekolikih majmuna.
Ubijamo naše divlje rođake.
Zatvaramo ih u kaveze.
Uništavamo im domove.
I usprkos svim tim teškoćama,
čovjekoliki majmuni još nas mogu zapanjiti.
BOSSOU GVINEJA
Okruženo ljudskim naseljima,
ovo je izolirano šumsko područje
široko jedva desetak nogometnih terena.
Dom je izvanredne skupine čimpanza.
Gotovo svakodnevno moraju odlaziti u naš svijet.
Možemo samo zamišljati kako nas čimpanze doživljavaju.
Imaju pregršt razloga za oprez.
Ali nagrada je vrijedna.
Ovo voće iz uzgoja toliko je bogato šećerom
da sigurno ima rajski okus.
Ove su se čimpanze naučile šuljati pored ljudi
i iskoristiti ovaj složeni novi svijet.
Plodovi palme uljarice.
Najbolji je dio koštica
ispunjena bjelančevinama i kalorijama.
Postoji samo jedan problem.
Okružena je čvrstom ljuskom.
Potrebna je domišljatost da je se dokopaju.
Lomljenje oraha nama je jednostavno,
ali za životinje
to je revolucionarno ponašanje.
To čovjekolike majmune stavlja na vrh
ekskluzivnog kluba stvorenja koja koriste oruđe.
Majmuni izrađuju gnijezda.
Kišobrane.
Šiljke.
Čak i koplja.
Ova skupina u Bossouu izdvaja se nad ostalima.
Razvili su više alata
za iskorištavanje naših usjeva.
Uz čekić i nakovanj,
izmislili su i ovo.
Tučak.
Koriste ga za gnječenje srčike palme
kako bi ih bilo lakše jesti.
Ovakvo je ponašanje jedinstveno za ovu zajednicu.
Čak su naučili onesposobiti zamke krivolovaca
koje nanose golemu štetu drugim populacijama čimpanza.
No unatoč tim velikim postignućima,
brojnost im i dalje opada.
Ostalo je samo sedam čimpanza iz Bossoua.
Mladić,
jedini preostali u skupini,
čezne za društvom za igru.
Pascal Goumi je mještanin,
ali nije prijetnja.
Kao terenski istraživač,
poznaje ovu čimpanzu od njezina rođenja.
Može se reći da su postali prijatelji.
Prijateljstvo je toliko bitno za prosperitet čovjekolikih majmuna
da nekad izlazi iz okvira vlastite vrste.
Ali ovim planetom sad dominiraju ljudi.
Svojim srodnicima majmunima ostavili smo vrlo malo mjesta.
I zaboravili smo da smo ih dužni štititi.
Uostalom,
ovo je i naša obitelj.
Prijevod titlova: Filip Lažnjak